Portugallingva libro pri certaj tipoj de filmoj
#000001
Plurfoje mi parolis ĉi tie pri filmoj, dirante i.a.
ke “krom bonaj kinofilmoj mi ŝatas specife bonegajn dokumentfilmojn, ekzemple pri famaj homoj, historio aŭ belaj regionoj”, kaj mi resumis kelkajn kino- kaj dokumentfilmojn.
#000003
Antaŭ kelkaj semajnoj kolego mia, Osvaldo Condé, publikigis la (portugallingvan) verkon Guia dos melhores filmes – espirituais, filosóficos, ecológicos (Gvidilo pri la plej bonaj filmoj – spiritecaj, filozofiaj, ekologiaj).
Li klarigas, ke ekzistas libroj kun listoj de pli ol mil filmoj, sed lia verko, kiu pritraktas 204 filmojn, intencas esti “gvidilo”; t.e.
la gelegantoj ricevas informojn kaj rekomendojn pri tiuj filmoj, kiuj havas la specifecon menciitan en la titolo.
#000005
En la plej granda parto de la libro, la filmoj estas ordigitaj alfabete (laŭ la brazilaj titoloj), kaj pri ĉiu filmo la aŭtoro donas informojn pri: reĝisoro, scenaristo, produktisto, ĉefaj aktoroj, komponisto, origina titolo, lanĉjaro kaj kategorio.
#000006
Post la klarigoj pri la 204 filmoj (el kiuj multaj estas dokumentfilmoj) li liveras gravan teman indekson, pere de kiu la leganto povas elekti la tipon de filmo kaj temon pri kiu li aŭ ŝi interesiĝas.
Kelkaj el la temoj estas: Ekologio, Fantazio, Filozofio, Instruado, Memhelpo, Mitologio, Muziko, Nutrado, Psikologia Dramo, Pacifismo, Psikologio, Scienca Fikcio, Scienco, Spiriteco, Religioj: Budhismo, Hinduismo/Jogo, Islamo, Judismo, Kristanismo, Spiritismo, Sufismo, Ŝamanismo.
Tiuj religioj estas la temo de la plej granda nombro de la elektitaj filmoj, poste venas Ekologio kaj Scienca Fikcio.
La aŭtoro pritraktas ankaŭ kelkajn desegnitajn filmojn, kies temoj estas evidente inter la ĵus menciitaj.
#000009
La filmoj ne estas novaj, tiel ke oni ne povas spekti ilin en ordinaraj kinejoj, sed multaj el ili troviĝas en Jutubo aŭ ekzemple en Netflix.
#000010
En la titolo la aŭtoro asertas, ke la libro estas gvidilo pri “la plej bonaj” el la menciitaj tipoj de filmoj.
Evidente temas pri lia opinio kaj preferoj.
Ne ĉiuj el tiuj de la pritraktataj filmoj kiujn mi jam spektis plaĉis al mi, kvankam mi interesiĝis pri la temo.
Ekzemple kelkaj filmoj enhavas belan mesaĝon, sed estas tedaj aŭ konfuzaj.
Aliflanke ekzistas filmoj (ekzemple pri scienca fikcio) kiuj ŝajnas esti supraĵaj, sed enhavas profundan spiritecan ideon.
#000011
Vidu nun la klarigojn kaj opiniojn de la aŭtoro pri kelkaj filmoj.
#000012
Fratello sole, sorella luna [Frato suno, fratino luno] (1972) La vivo de Franzisko de Asizo, la sanktulo plej honorata de la katolika eklezio, protektanto de la bestoj, simbolo de sinforgeso kaj de frateco.
Lia vivo ekde lia decido rezigni pri komforta vivo ĝis la fondo de lia ordeno kaj lia vizito al Papo, kovrita de oro en Romo.
Filmo ĉiam emociiga, por la tuta familio.
#000014
Yesterday's Children [La infanoj de hieraŭ] (2000) La filmo baziĝas sur la aŭtobiografia libro de Jenny Cockell, kiu rakontas siajn memorojn pri virino kiu vivis en Irlando kaj mortis en 1937.
Jenny memoras pri la nomo de la urbo, la turo de la preĝejo kaj infanoj kiuj laŭŝajne estis ŝiaj filoj en antaŭa vivo.
Ŝi decidas serĉi tiujn homojn, kiuj nun estas adoltoj.
Emociiga filmo, en kiu la teorio de reenkarniĝo estas traktata tre zorgeme.
#000016